শিৱসাগৰত পো-বোৱাৰীৰ চূড়ান্ত অৱহেলা-অপমানৰ বলি হৈ ৰজনী খাৰঘৰীয়া আৰু তেওঁৰ পত্নীয়ে মৃত্যুক সাৱটিব লগীয়া ঘটনাৰ এমাহ মানৰ পিছতে পুনৰ একে পৰিস্থিতিৰ বলি হৈ মৃত্যুক আঁকোৱালি লোৱা অনু বৰুৱাৰ দুই পুত্ৰ আৰু বোৱাৰীয়েকক আৰক্ষীয়ে আজি গ্ৰেপ্তাৰ কৰি আদালতত হাজিৰ কৰোৱায়।
আদালতে অনু বৰুৱাৰ পুত্ৰদ্বয় ক্ৰমে অংশুমান বৰুৱা আৰু নৱজ্যোতি বৰুৱা আৰু দুই বোৱাৰীক ৩ দিনৰ বাবে আৰক্ষীক জিম্মাত দিয়ে।
উল্লেখযোগ্য যে যোৱা ৯ আগষ্টত শিৱসাগৰ জিলাৰ ঢুলীয়াপাৰ দিছিয়ালৰ অনু বৰুৱাৰ অগ্নিদগ্ধ মৃতদেহ ৰহস্যজনক অৱস্থাত ঘৰৰ পিছফালৰ চোতালত উদ্ধাৰ হৈছিল।
অনু বৰুৱাই লিখা বুলি সন্দেহ কৰা এখন ছুইচাইড নোট আৰক্ষীয়ে উদ্ধাৰ কৰিছিল, য'ত পো-বোৱাৰীৰ বিৰুদ্ধে অৱহেলা-অত্যাচাৰৰ অভিযোগ কৰা হৈছে।
ইয়াৰ ভিত্তিতে ঘটনাৰ অনুসন্ধানকাৰী আৰক্ষীয়ে অনু বৰুৱাৰ পো-বোৱাৰীক গ্ৰেপ্তাৰ কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
